|  |  |  |
| --- | --- | --- |
| Csurgó Város Polgármesterétől  8840 Csurgó, Széchenyi tér 2.  Telefon: 82/47l-388  Fax: 82/471-095 | Csurgó |  |

**Ügyiratszám: 3635/2013 Melléklet: 5 pld.**

**Ügyintéző: Tóth Sándor**

**Ügyintéző elérhetősége: 471-388/120**

**ELŐTERJESZTÉS**

**Kátyúzási munkák végzéséről**

**Tisztelt Képviselő-testület!**

Csurgó területén 2012. év júniusában végeztünk kátyúzási munkákat. A hosszú és csapadékos téli időjárás sajnos megtette hatását, így az utakban újabb károsodást okozott. A Csurgói Városgazdálkodási KFT. a kátyúk egy részét hideg aszfalttal kiöntötte, ezzel a hibákat egy időre elhárította. A munka elvégzésével időt nyertünk, hogy a szakszerű, melegaszfaltos kátyúzást elő tudjuk készíteni.

A kátyúzási munkák elvégzésére több cégtől is kértünk ajánlatot. Az ajánlatkérés egyrészről a csurgói belterületi utak kátyúzását, másrészről a Virág utca teljes burkolat felújítására történt. A kátyúzandó felület nagysága a felmérés szerint 817 m2, a Virág utca felülete 1780 m2.

A beérkezett ajánlatok a következők:

|  |  |  |
| --- | --- | --- |
| Ajánlattevő | Kátyúzási munkák | Virág utca aszfaltozása |
| Rinoterra Kft.  8800 Nagykanizsa, Téglagyári út 20. | 4 490 Ft/m2 | 6 310 100 Ft |
| Kamillateam Kft  1096 Budapest, Haller u. 12-14. | 4 550 Ft/m2 | 5 696 000 Ft |
| Univerzum-Aszfalt 99 Kft.  Budapest, József krt. 69 fsz. | 49 000 Ft/t | 5 696 000 Ft |
| Bautec-Prizma Kft.  8800 Nagykanizsa, Ady u. 50. | 4 960 Ft/m2 | 6 425 800 Ft |
| Tubi-Hani Kft.  1211 Budapest, Mansfel Péter u. 18. | 3 300 Ft/m2 | 5.874.000 Ft |

A mellékelt árajánlatokból kitűnik, hogy nem egyforma mennyiségekre adtak árat, ezért azok némelyikét átszámoltuk kollegáimmal. A Rinoterra Kft. például a padka rendezésre is kitért árajánlatában.

A múlt évben a Rinoterra Kft. végezte településünkön az útfelújításokat. Véleményem szerint az ez évi munkálatokat is célszerű lenne velük végeztetni, hiszen telephelyük elérhető távolságon belül van, régi, megbízható cégről van szó és a munkájuk minőségét ismerjük.

A fentiek figyelembe vételével kérem a Tisztelt Képviselő-testületet a határozati javaslat elfogadására!

**Határozati javaslat:**

1. **Csurgó Város Önkormányzat Képviselő-testülete 3.668.300. Ft + 27 % ÁFA összeget biztosít Csurgó Város területén a kátyúzási munkák elvégzésére.**
2. **Csurgó Város Önkormányzat Képviselő-testülete 6.438.500. Ft + 27 % ÁFA összeget biztosít a Csurgó, Virág utca burkolat felújítási és padkarendezési munkáinak elvégzésével.**
3. **Csurgó Város Önkormányzat Képviselő-testülete a benyújtott árajánlat alapján megbízza a Rinoterra Kft-t. (8800 Nagykanizsa, Téglagyári út 20.) Csurgó Város területén a kátyúzási munkák elvégzésére.**
4. **Csurgó Város Önkormányzat Képviselő-testülete a benyújtott árajánlat alapján megbízza a Rinoterra Kft-t. (8800 Nagykanizsa, Téglagyári út 20.) a Csurgó, Virág utca burkolat felújítási és padkarendezési munkáinak elvégzésével.**

**Felelős: polgármester**

**Határidő: azonnal**

**Csurgó, 2013. július 9.**

**Füstös János**

**polgármester**

**Ellenjegyezte a jegyző helyett:**

**Fábián Anita**

**irodavezető**